
Datum: 2. 10. 2007
Številka:   007-44/2007/1
DRŽAVNI ZBOR REPUBLIKE SLOVENIJE
Šubičeva 4
1000 Ljubljana

ZADEVA: Pripombe na osnutek DOPOLNJENEGA PREDLOGA ZAKONA O SPREMEMBAH IN DOPOLNITVAH ZAKONA O POPRAVI KRIVIC (ZPKri-E)
 
Spoštovani!

na podlagi 48. čl. Zakona o varstvu osebnih podatkov (Ur. l. RS, št. 86/04, 113/05, 51/07 – ZUstS-A, 67/07, v nadaljevanju ZVOP-1), Informacijski pooblaščenec (v nadaljevanju Pooblaščenec) podaja predhodno mnenje k zgoraj navedenemu zakonu glede njegove usklajenosti s predpisi, ki urejajo osebne podatke.  
Pooblaščenec opozarja, da je sporna določba šestega odstavka 7. čl. Predloga zgoraj navedenega zakona, ki se v zadnjem stavku glasi:

»Kadar so kontaktni podatki vodeni v informatizirani zbirki podatkov, pa lahko uporabnik dostopa do podatkov neposredno z navedbo osebnega imena posameznika, o katerem potrebuje kontaktne podatke, navedbo podatkov o datumu ali kraju rojstva, če jih ima, namena pridobivanja podatkov (pravna podlaga) ter opravilne ali druge številke zadeve. Na enak način se pridobijo kontaktni podatki o dediču iz prejšnjega odstavka tega člena."
Ključno načelo varstva osebnih podatkov je načelo sorazmernosti, kot ga določa 3. člena ZVOP-1 in po katerem morajo biti osebni podatki, ki se obdelujejo, ustrezni in po obsegu primerni glede na namene, za katere se zbirajo in nadalje obdelujejo.

To pomeni, da je mogoče pridobivanje želenih podatkov zgolj in samo tistih podatkov, ki se bodo nanašali na določljivo fizično osebo in bodo po obsegu nujno potrebni za vodenje konkretnega primera. V ta namen je potrebno zagotoviti sistem, ki v primeru več kot enega zadetka ne bo smel prikazati dobljenih zadetkov (t.i. sistem hit/no hit). Le z opisanim načinom se bo lahko preprečil neupravičen poseg v zasebnost vseh drugih posameznikov. V primeru več kot enega zadetka bo iskalec podatka prisiljen pridobiti podatke z dodatnim podatkom, ki se nanaša na posameznika. Takšen dodaten podatek bi lahko na primer bil zadnji naslov, če omogoča neposredno in zanesljivo identifikacijo posameznika. Samo na ta način bo zasledovano temeljno načelo sorazmernosti pri varstvu osebnih podatkov in sistem ne bo dopuščal pridobivanja osebnih podatkov, do katerih uporabnik ne bi bil upravičen. Uporabniki zbirk osebnih podatkov zaradi načela sorazmernosti ne smejo dostopati do več osebnih podatkov kot je potrebno. Takšen vpogled je tudi povsem neproduktiven, predvsem pa nesorazmeren, saj med več zadetki brez dodatnih identifikatorjev prave osebe ne bo možno najti, torej vpogled v več podatkov, kot je potrebno, ne zadosti načelom zakonite obdelave osebnih podatkov. 
S spoštovanjem,

    






       Informacijski pooblaščenec:                  






  Nataša Pirc Musar, univ.dipl.prav.,

           






    pooblaščenka

Vročiti: 

•
naslovniku,

•
arhiv, tu.

